CELEX: 32017D0947
Language: bg
Date: 2017-05-18 00:00:00
Title: Решение за изпълнение (ЕС) 2017/947 на Съвета от 18 май 2017 година относно автоматизирания обмен на данни по отношение на данните за регистрацията на превозните средства във Финландия, Словения, Румъния, Полша, Швеция, Литва, България, Словакия и Унгария и за замяна на решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС

2.6.2017   
            
            
               BG
            
            
               Официален вестник на Европейския съюз
            
            
               L 142/97
            
         РЕШЕНИЕ ЗА ИЗПЪЛНЕНИЕ (ЕС) 2017/947 НА СЪВЕТА
   от 18 май 2017 година
   относно автоматизирания обмен на данни по отношение на данните за регистрацията на превозните средства във Финландия, Словения, Румъния, Полша, Швеция, Литва, България, Словакия и Унгария и за замяна на решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 33 от него,
   като взе предвид становището на Европейския парламент (2),
   като има предвид, че:
   
               (1)
            
            
               Съгласно член 25, параграф 2 от Решение 2008/615/ПВР предоставянето на лични данни, предвидено в посоченото решение, не може да се осъществи преди общите разпоредби за защита на данните, съдържащи се в глава 6 от същото решение, да бъдат въведени в националното законодателство на територията на държавите членки, участващи в подобно предоставяне.
            
         
               (2)
            
            
               Член 20 от Решение 2008/616/ПВР на Съвета (3) предвижда, че проверката дали условието, посочено в съображение 1, е изпълнено по отношение на автоматизирания обмен на данни в съответствие с глава 2 от Решение 2008/615/ПВР се прави въз основа на доклад за оценка, който се изготвя на базата на въпросник, посещение за оценка и пилотно изпитване.
            
         
               (3)
            
            
               На Съвета са представени докладите за цялостна оценка, в които са обобщени резултатите от въпросника, посещението за оценка и пилотното изпитване относно данните за регистрацията на превозните средства във Финландия, Словения, Румъния, Полша, Швеция, Литва, България, Словакия и Унгария.
            
         
               (4)
            
            
               С приемането на Решение 2010/559/ЕС на Съвета (4) Съветът направи заключението, че Финландия е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 13 септември 2010 г. както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (5)
            
            
               С приемането на Решение 2011/387/ЕС на Съвета (5) Съветът направи заключението, че Словения е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 28 юни 2011 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (6)
            
            
               С приемането на Решение 2011/547/ЕС на Съвета (6) Съветът направи заключението, че Румъния е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 12 септември 2011 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (7)
            
            
               С приемането на Решение 2012/236/ЕС на Съвета (7) Съветът направи заключението, че Полша е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 26 април 2012 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (8)
            
            
               С приемането на Решение 2012/664/ЕС на Съвета (8) Съветът направи заключението, че Швеция е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 25 октомври 2012 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (9)
            
            
               С приемането на Решение 2012/713/ЕС на Съвета (9) Съветът направи заключението, че Литва е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 13 ноември 2012 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (10)
            
            
               С приемането на Решение 2013/230/ЕС на Съвета (10) Съветът направи заключението, че България е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 14 май 2013 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (11)
            
            
               С приемането на Решение 2013/692/ЕС на Съвета (11) Съветът направи заключението, че Словакия е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 19 ноември 2013 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (12)
            
            
               С приемането на Решение 2014/264/ЕС на Съвета (12) Съветът направи заключението, че Унгария е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и предоставя лични данни съгласно член 12 от посоченото решение, считано от 6 май 2014 г., както и че докладът за оценка е одобрен в съответствие с член 25, параграф 2 от Решение 2008/615/ПВР.
            
         
               (13)
            
            
               В решението си от 22 септември 2016 г. по съединени дела C-14/15 и C-116/15 Съдът на Европейския съюз е приел, че член 25, параграф 2 от Решение 2008/615/ПВР неправомерно определя изискването за единодушие за приемането на мерките, необходими за изпълнение на настоящото решение. Решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС са приети на основание член 25, параграф 2 от Решение 2008/615/ПВР и следователно са недействителни поради процесуално нарушение.
            
         
               (14)
            
            
               С цел да се осигури правната сигурност на получаването и предоставянето на лични данни съгласно Решение 2008/615/ПВР на Съвета по отношение на държавите членки, засегнати от решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС, тези решения следва да бъдат заменени с настоящото решение.
            
         
               (15)
            
            
               С цел да се осигури непрекъснато получаване и предоставяне на лични данни съгласно член 12 от Решение 2008/615/ПВР на Съвета, решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС престават да пораждат правно действие от деня на влизане в сила на настоящото решение.
            
         
               (16)
            
            
               По същата причина влизането в сила на настоящото решение следва да не засяга валидността на автоматизирания обмен на данни, извършван от държавите членки съгласно решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС.
            
         
               (17)
            
            
               Освен това държавите членки, които са получили лични данни съгласно решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС, следва да продължат да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
            
         
               (18)
            
            
               Член 33 от Решение 2008/615/ПВР възлага на Съвета изпълнителни правомощия с оглед на приемането на мерки, необходими за изпълнението на въпросното решение, по-специално по отношение на получаването и предоставянето на лични данни съгласно същото решение. Тъй като условията и редът за упражняване на тези изпълнителни правомощия са изпълнени и процедурата е спазена, следва да бъде прието решение за изпълнение относно автоматизирания обмен на данни по отношение на данни за регистрацията на превозните средства по отношение на Финландия, Словения, Румъния, Полша, Швеция, Литва, България, Словакия и Унгария, което да даде възможност на тези държави членки да продължат да получават и предоставят лични данни съгласно член 12 от Решение 2008/615/ПВР.
            
         
               (19)
            
            
               Дания е обвързана от Решение 2008/615/ПВР и поради това участва в приемането и прилагането на настоящото решение, което се отнася за изпълнението на Решение 2008/615/ПВР.
            
         
               (20)
            
            
               Обединеното кралство и Ирландия са обвързани от Решение 2008/615/ПВР и поради това участват в приемането и прилагането на настоящото решение, което се отнася за изпълнението на Решение 2008/615/ПВР,
            
         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на данни за регистрацията на превозните средства Финландия, Словения, Румъния, Полша, Швеция, Литва, България, Словакия и Унгария имат право да продължат да получават и предоставят лични данни съгласно член 12 от Решение 2008/615/ПВР.
   Член 2
   1.   Решения 2010/559/ЕС, 2011/387/ЕС, 2011/547/ЕС, 2012/236/ЕС, 2012/664/ЕС, 2012/713/ЕС, 2013/230/ЕС, 2013/692/ЕС и 2014/264/ЕС спират да пораждат действие, считано от датата на влизане в сила на настоящото решение, без да се засяга валидността на автоматизирания обмен на данни, извършeн съгласно тези решения от държавите членки.
   2.   Държавите членки, които са получили лични данни съгласно решенията, посочени в параграф 1, продължават да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
   Член 3
   Настоящото решение влиза в сила в деня след публикуването му в Официален вестник на Европейския съюз.
   
   Настоящото решение се прилага в съответствие с Договорите.
   
      Съставено в Брюксел на 18 май 2017 година.
      
         
            За Съвета
         
         
            Председател
         
         C. ABELA
      
   
   
      (1)  ОВ L 210, 6.8.2008 г., стр. 1.
   
      (2)  Становище от 5 април 2017 г. (все още непубликувано в Официален вестник).
   
      (3)  Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).
   
      (4)  Решение 2010/559/ЕС на Съвета от 13 септември 2010 г. относно стартирането на автоматизиран обмен на данни за регистрацията на превозните средства във Финландия (ОВ L 245, 17.9.2010 г., стр. 34).
   
      (5)  Решение 2011/387/ЕС на Съвета от 28 юни 2011 г. относно стартирането на автоматизиран обмен на данни за регистрацията на превозните средства в Словения (ОВ L 173, 1.7.2011 г., стр. 9).
   
      (6)  Решение 2011/547/ЕС на Съвета от 12 септември 2011 г. относно стартирането на автоматизиран обмен на данни за регистрацията на превозните средства в Румъния (ОВ L 242, 20.9.2011 г., стр. 8).
   
      (7)  Решение 2012/236/ЕС на Съвета от 26 април 2012 г. относно стартирането на автоматизиран обмен на данни за регистрацията на превозните средства в Полша (ОВ L 118, 3.5.2012 г., стр. 8).
   
      (8)  Решение 2012/664/ЕС на Съвета от 25 октомври 2012 г. относно стартирането на автоматизиран обмен на данни за регистрацията на превозните средства в Швеция (ОВ L 299, 27.10.2012 г., стр. 44).
   
      (9)  Решение 2012/713/ЕС на Съвета от 13 ноември 2012 г. относно започването на автоматизиран обмен на данни по отношение на данни за регистрацията на превозните средства в Литва (ОВ L 323, 22.11.2012 г., стр. 17).
   
      (10)  Решение 2013/230/ЕС на Съвета от 14 май 2013 г. относно започването на автоматизиран обмен на данни по отношение на данни за регистрацията на превозните средства в България (ОВ L 138, 24.5.2013 г., стр. 12).
   
      (11)  Решение 2013/692/ЕС на Съвета от 19 ноември 2013 г. относно започването на автоматизиран обмен на данни по отношение на данни за регистрацията на превозните средства в Словакия (ОВ L 319, 29.11.2013 г., стр. 7).
   
      (12)  Решение 2014/264/ЕС на Съвета от 6 май 2014 г. за започване на автоматизиран обмен на данни по отношение на данни за регистрацията на превозните средства в Унгария (ОВ L 137, 12.5.2014 г., стр. 7).